LT Europos Sąjungos oficialusis leidinys C 318/1

BIUDŽETO IR FINANSŲ VALDYMO ATASKAITA

ES BIUDŽETO I SKIRSNIS

2006 FINANSINIAI METAI

(2007/C 318/01)

TURINYS

ĮŽANGA 3

1. BENDRAS 2006 M. FINANSŲ VALDYMAS 3

1.1. Pajamos 4

1.2. pradinis biudžetas ir taisomasis biudžetas 4

1.3. įsipareigojimai, mokėjimai ir perkėlimai į 2007 m. 4

1.4. savaiminiai ir nesavaiminiai perkėlimai į 2006 m. 4

1.5. Asignavimai iš asignuotųjų pajamų 4

1.6. Perkėlimas 5

1.6.1. Laikinųjų asignavimų panaudojimas 5

1.6.2. Nekilnojamojo turto įsigijimo politika 7

1.6.3. Informavimo politika 11

1.6.4. Kiti perkėlimai 11

1.7. Panaikinimas 12

2. FINANSŲ VALDYMAS 12

2.1.1. 10 skyrius „Institucijos nariai“ 14

2.1.2. 12 skyrius. Pareigūnai ir laikinasis personalas 14

2.1.3. 14 skyrius. Kitas personalas ir išorės paslaugos 15

2.1.4. 16 skyrius. Kitos su institucijai dirbančiais asmenimis susijusios išlaidos 15

2.1.5. 20 skyrius. Pastatai ir susijusios sąnaudos 15

2.1.6. 21 skyrius. Duomenų apdorojimas, įranga ir baldai: pirkimas, nuoma ir priežiūra 16

2.1.7. 23 skyrius. Einamosios administravimo išlaidos 16

2.1.8. 30 skyrius. Susirinkimai ir konferencijos 17

2.1.9. 32 skyrius. Ekspertizė ir informacija: įsigijimas, archyvavimas, gamyba ir platinimas 17

2.1.10. 40 skyrius. Atskiros kai kurių institucijų ir įstaigų išlaidos 17

2.1.11. 42 skyrius. Parlamento narių padėjėjų išlaidos 18

2.1.12. 44 skyrius. Susirinkimai ir kita esamų ir buvusių Parlamento narių veikla 18

3. TIKSLAI IR PASIEKTI REZULTATAI 18

3.1. Komunikacijos politika 18

3.2. Plėtra 18

3.3. Geresnė ES teisėkūra 19

3.4. Geresnis finansų valdymas 19

4. LENTELIŲ IR PAVEIKSLĖLIŲ SĄRAŠAS

1. Lentelės

1 lentelė. 2006 m. asignavimų panaudojimas 3

2 lentelė. Perkėlimai pagal teisinį pagrindą 5

3 lentelė. Laikinųjų asignavimų panaudojimas pagal 100 ir 104 skyrius 6

4 lentelė. Laikinųjų asignavimų perkėlimų paskirtis 7

5 lentelė. Perkėlimų, susijusių su pastatų politika, paskirtis 7

6 lentelė. Laikinųjų asignavimų panaudojimas siekiant pastatų politikos tikslų 9

7 lentelė. Visi asignavimai, perkelti siekiant pastatų politikos tikslų 10

8 lentelė. Pagrindiniai kaupiamųjų perkėlimų C30 ir C31 šaltiniai 10

9 lentelė. Kiti perkėlimai, atlikti ne iš pastatų arba informacijos politikai vykdyti skirtų laikinųjų asignavimų 11

10 lentelė. Galutinių 2006 m. ir 2005 m. asignavimų pokyčiai 12

11 lentelė. Darbuotojų pasiskirstymas pagal generalinius direktoratus (GD) 14

2. Paveikslėliai

1 pav. 2006 m. išlaidų paskirstymas pagal skyrius 13

2 pav. Asignavimų pokyčiai nuo 2005 m. iki 2006 m. 13

5. PRIEDAI 20

5.1. C perkėlimų suvestinė 20

5.2. P perkėlimų suvestinė 31

5.3. 2006 m. asignavimų įgyvendinimas 32

ĮŽANGA

Šioje ataskaitoje aptariamas Europos Parlamento 2006 finansinių metų biudžeto ir finansų valdymas. Joje apibūdinama finansinė padėtis ir įvykiai, kurie turėjo didelės įtakos veiklai per minėtuosius metus (1 ir 2 dalys) ir glaustai apžvelgiama, ar buvo pasiekti minėtųjų metų tikslai (3 dalis). Įgaliotųjų leidimus duodančių pareigūnų parengtos metinės veiklos ataskaitos biudžeto valdymo institucijai perduodamos atskirai.

Ataskaita parengta atsižvelgiant į 2002 m. birželio 25 d. Tarybos reglamento (EB, Euratomas) Nr. 1605/2002 dėl bendrajam Europos Bendrijų biudžetui taikomo Finansinio reglamento 122 straipsnį (OL L 248, 2002 9 16) (1) (toliau – Finansinis reglamentas, arba FR) ir į Komisijos 2002 m. gruodžio 23 d. reglamento (EB, Euratomas) Nr. 2342/2002, nustatančio išsamias Finansinio reglamento įgyvendinimo taisykles, 185 straipsnį (2) (toliau – Įgyvendinimo taisyklės) bei į Europos Parlamento biudžeto vykdymo vidaus taisyklių 13 straipsnio 2 dalį (3).

1. BENDRAS 2006 M. FINANSŲ VALDYMAS

2006 m. – paskutiniai 2000–2006 m. finansinės perspektyvos metai (Darbotvarkė 2000) (4). Galutinė Parlamento asignavimų suma sudarė 1 321 600 000 eurų.

1 lentelėje pateikiami duomenys apie Europos Parlamento biudžeto įgyvendinimą 2006 finansiniais metais.

1 lentelė.

2006 m. asignavimų panaudojimas

Asignavimų rūšis EUR arba proc. I. 2006 m. asignavimai Pradiniai asignavimai 1 321 600 000 Taisomasis biudžetas — Galutinė asignavimų suma 1 321 600 000 II. Galutinė 2006 m. asignavimų suma Įsipareigojimai 1 306 325 432 Proc. nuo galutinių asignavimų sumos 99 % Mokėjimai 1 117 578 610 Proc. nuo įsipareigojimų 86 % III. Perkėlimai į 2007 m. Savaiminiai perkėlimai į 2007 m (5). 188 746 822 Proc. nuo galutinių asignavimų sumos 14 % Proc. nuo įsipareigojimų 14 % Nesavaiminiai perkėlimai (neįsipareigoti asignavimai perkelti į 2007 m.) (6) 4 817 000 Proc. nuo galutinių asignavimų sumos 0.4 % IV. Panaikinimas Panaikinti asignavimai 15 274 568 Proc. nuo galutinių asignavimų sumos 1 % V. Perkėlimai į 2006 m. Savaiminiai perkėlimai į 2006 m (5). 307 163 636 Mokėjimai pagal šiuos perkėlimus 285 578 104 Proc. nuo perkėlimų 93 % Panaikintų asignavimų apimtis 21 585 532 VI. 2006 m. asignavimai iš asignuotųjų pajamų 2006 m. asignavimai iš asignuotųjų pajamų 40 017 311 Įsipareigojimai 30 778 877 Proc. nuo asignavimų iš asignuotųjų pajamų 77 % Mokėjimai 5 858 229 Proc. nuo įsipareigotų asignavimų iš asignuotųjų pajamų 19 % Turimi 2006 m. asignavimai iš asignuotųjų pajamų 9 238 434 VII. Asignavimai iš asignuotųjų pajamų, perkelti į 2007 m. Asignavimai iš asignuotųjų pajamų, perkelti į 2007 m. 34 831 297 VIII. Asignavimai iš asignuotųjų pajamų, perkelti į 2006 m. Asignavimai iš asignuotųjų pajamų, perkelti į 2006 m. 32 288 714 Įsipareigojimai 32 054 298 Mokėjimai 31 086 918 Proc. nuo įsipareigojimų 97 %

1.1. Pajamos

Pajamos, įrašytos į pradinį biudžetą (pradinė sąmata), sudarė 99 025 664 eurų. Pajamos, įtrauktos į apskaitą 2006 m. gruodžio 31 d., sudarė 126 126 604 eurų.

1.2. pradinis biudžetas ir taisomasis biudžetas

Leisti asignavimai 2006 m. Parlamento pradiniame biudžete sudarė 1 321 600 000 eurų, t. y. 3,9 proc. daugiau palyginti su 2005 m. biudžetu (1 272 000 000 eurų). 2006 m. nebuvo parengta nė vieno taisomojo biudžeto.

1.3. įsipareigojimai, mokėjimai ir perkėlimai į 2007 m.

Iš viso įsipareigojimai sudarė 1 306 352 432 eurų, arba 99 proc. galutinių asignavimų (2005 m. – 99 proc.). Iš viso mokėjimai sudarė 1 117 578 610 eurų, arba 86 proc. įrašytų asignavimų (2005 m. – 75,40 proc.). Savaiminių perkėlimų į 2007 finansinius metus sumą sudarė 188 746 822 eurų, arba 14 proc. įsipareigotų asignavimų (2005 m. – 24,59 proc.). Iš viso metų pabaigoje į 2007 finansinius metus perkeltų neįsipareigotų asignavimų sumą sudarė 4 817 000 eurų, arba 0,4 proc. galutinių asignavimų (2005 m. – 0,02 proc.).

1.4. savaiminiai ir nesavaiminiai perkėlimai į 2006 m.

Iš viso savaiminių perkėlimų sumą sudarė 307 163 636 eurų. Mokėjimai, palyginti su savaiminiais asignavimais, sudarė 285 578 104 eurų, arba 93 proc. (2005 m. – 92,32 proc.).

Iš viso nesavaiminių perkėlimų sumą sudarė 4 817 000 eurų ir jie buvo įrašyti į 214 straipsnį „Įranga ir techninė įranga“.

1.5. Asignavimai iš asignuotųjų pajamų

Iš viso 2006 m. turimos asignuotosios pajamos sudarė 40 017 311 eurų (2005 m. – 35 841 144 eurų). Įsipareigojimų lygis buvo 77 proc. (2005 m. – 76 proc.). Iš viso mokėjimai sudarė 5 858 229 eurų, arba 19 proc. įrašytų įsipareigojimų (2005 m. – 11,65 proc.). Nesumokėtų įsipareigojimų likutis (30 778 877 eurų, palyginti su 24 009 012 eurų 2005 m.) ir turimi asignavimai (9 238 434 eurų, palyginti su 8 665 875 eurų 2005 m.) buvo perkelti į 2007 finansinius metus. Kartu su asignavimais, perkeltais iš ankstesnių metų, bendra asignavimų iš asignuotųjų pajamų, perkeltų į 2007 m., suma sudarė 34 831 297 eurų.

Asignuotosios pajamos, perkeltos į 2006 m., sudarė 32 288 714 eurų (2005 m. – 31 412 881 eurų). Iš viso įrašyti asignavimai sudarė 32 054 298 eurų (2005 m. – 31 289 725 eurų) ir 2006 m. mokėjimai sudarė 97 proc. įrašytų asignavimų (2005 m. – 95 proc.).

1.6. Perkėlimas

Per metus buvo patvirtinti dvidešimt devyni C perkėlimai. Dvidešimt iš šių perkėlimų buvo leista atlikti pagal Finansinio reglamento 24 (7) ir 43 (8) straipsnius. Iš viso jų suma sudarė 124 114 975 eurų, arba 9 proc. galutinių asignavimų (2005 m. – 15 perkėlimų sudarė 14 proc. galutinių asignavimų sumos). Į minėtąją sumą įeina metų pabaigoje atliekami kaupiamieji perkėlimai C30 ir C31, kurių bendra suma – 37 246 425 eurų (2005 m. – 124 144 556 eurų).

Pirmininkas patvirtino dar septynis C perkėlimus pagal Finansinio reglamento (9) 22 straipsnio 2 dalį. Iš viso jų sumą sudarė 7 666 300 eurų, arba 1 proc. galutinių asignavimų (2005 m. dvylikos C perkėlimų sumą sudarė 1,67 proc. galutinių asignavimų).

Be to, Pirmininkas leido atlikti aštuonis P perkėlimus pagal Finansinio reglamento 22 straipsnio 1 dalį (10), kurių sumą iš viso sudarė 4 724 000 eurų, arba 0,36 proc. galutinių asignavimų (2005 m. 10 perkėlimų sumą sudarė 0,33 proc. galutinių asignavimų).

Apibendrinus galima pasakyti, kad 2006 m. iš viso buvo atlikti 37 C ir P perkėlimai, kurių sumą sudarė 173 751 700 eurų, arba 13 proc. galutinių asignavimų (2005 m. – 37 perkėlimai, jų sumą sudarė 203 902 174 eurų, arba 16,13 proc. galutinių asignavimų).

2 lentelė.

Perkėlimai pagal teisinį pagrindą

Teisinis pagrindas Suma Proc. nuo galutinių asignavimų sumos C perkėlimai FR 22 str. (*) 7 666 300 1 % FR 22, 24 ir 43 str. 37 246 425 3 % FR 24 ir 43 str. 124 114 975 9 % P perkėlimai 22 str. 1 d. 4 724 000 0,36 % C ir P perkėlimai 173 751 700 13 %

Perkėlimus galima sugrupuoti į šias kategorijas:

1.6.1. laikinųjų asignavimų panaudojimas,

1.6.2. nekilnojamojo turto įsigijimo politika,

1.6.3. informavimo politika.

1.6.4. kiti perkėlimai.

1.6.1. Laikinųjų asignavimų panaudojimas

Šiame skirsnyje aptariama, kaip buvo panaudojami asignavimai, numatyti pagal 100 skyrių „Laikinieji asignavimai“ ir pagal 104 skyrių „Informacijos ir komunikacijos politikos rezervas“. Tačiau asignavimų, numatytų pagal šiuos du skyrius, taip pat pagal 2009 skyrių „Laikinas asignavimas, padengiantis institucijų investicijas į nuosavybę“, panaudojimas nekilnojamam turtui įsigyti aptariamas 1.6.2 skyrelyje „Nekilnojamojo turto įsigijimo politika“. Šie skyriai, taip pat ir X antraštinė dalis „Kitos išlaidos“, toliau šioje ataskaitoje minimi kaip „Laikinieji asignavimai“.

3 lentelė.

Laikinųjų asignavimų panaudojimas pagal 100 ir 104 skyrius (11)

Iš punkto Į punktą Antraštinė dalis Asignavimai, perkelti į punktą iš laikinųjų asignavimų Kiti asignavimai, perkelti į punktą Pradiniai asignavimai Asignavimai po perkėlimo Perkėlimas (12) 100 skyrius 1610 Įdarbinimo išlaidos 73 000 — 290 000 363 000 C2 1612 Tęstinis mokymas 405 000 — 2 640 000 3 045 000 1402/01 Konferencijų vertėjai. Vertėjai žodžiu ir konferencijų techniniai darbuotojai 10 000 000 6 200 000 29 490 000 45 690 000 1420/01 Išorės paslaugos. Posėdžių stenogramų vertimas raštu 2 000 000 600 000 3 948 000 6 548 000 2000/02 Nuompinigiai. Strasbūras 2 000 000 — 13 774 408 15 774 408 2007/03 Patalpų įrengimas. Briuselis 8 000 000 — 4 135 000 12 135 000 C24 2100/05 Įrangos ir programinės įrangos įsigijimas, aptarnavimas ir priežiūra bei kiti susiję darbai. Infrastruktūros įsigijimas, keitimas ir priežiūra bei programinės įrangos tobulinimas 4 000 000 — 3 470 000 7 470 000 C8 104 skyrius 2140/12 Įranga ir techninė įranga. D5 pastato garso ir vaizdo įranga 2 600 000 — — 2 600 000 C26 3248/03 Garso ir vaizdo informacijos išlaidos. Internetinė televizija 1 000 000 — — 1 000 000 C13

Asignavimus, numatytus pagal 100 ir 104 skyrių, leista panaudoti po to, kai Biudžeto komitetui buvo pateikta Parlamento pareikalauta informacija, arba po to, kai biuras priėmė sprendimą (13), arba Pirmininkų sueiga ir biuras (14) gavo palankias rekomendacijas dėl perkėlimo paskirties, kaip pateikiama 4 lentelėje.

4 lentelė.

Laikinųjų asignavimų perkėlimų paskirtis

Punktas /Papunktis Perkelta suma Perkėlimo paskirtis Perkėlimas 1402/01 10 000 000 Lingvistinių paslaugų gerinimas ir vertimo žodžiu galimybės frakcijoms ir jų darbo grupėms suteikimas C2 1420/01 2 000 000 1610 73 000 Tolesnė pažanga siekiant sumažinti neužimtų naujų etatų, sukurtų užimti 2003–2005 m. laikotarpiu, skaičių 1612 405 000 2000/02 2 000 000 Atnaujintas nekilnojamojo turto įsigijimo artimiausiu ir vidutinės trukmės laikotarpiu planas, įskaitant galimybę įsigyti patalpas, skirtas informacijos biurams ir Europos namams 2007/03 8 000 000 Atnaujinti patalpų įrengimo planai ir sprendimas nestatyti Strasbūre dviejų posėdžių salių C24 2100/05 4 000 000 Informacijos ir komunikacijų technologijų projektai, įskaitant naują elektroninio balsavimo sistemą C8 2140/12 2 600 000 D5 pastato garso ir vaizdo įrangos pirmosios dalies įsigijimas C26 3248/03 1 000 000 Informacijos ir komunikacijos politika bei internetinė televizija C13

1.6.2. Nekilnojamojo turto įsigijimo politika

Šiame skyrelyje aptariama, kaip buvo panaudojami asignavimai, numatyti pagal 100 skyrių „Laikinieji asignavimai“, pagal 104 skyrių „Informacijos ir komunikacijos politikos rezervas“, ir pagal 2009 punktą „Laikinas asignavimas, padengiantis institucijų investicijas į nuosavybę“ numatyti asignavimai, susiję su pastatų politika. Be to, aptariami šiuo tikslu atlikti perkėlimai iš kitų punktų.

Keturi C perkėlimai, kurių sumą iš viso sudarė 124 071 425 eurų, buvo panaudoti papildyti lėšoms, numatytoms pagal daugelį su nekilnojamojo turto politika susijusių biudžeto eilučių, todėl buvo sudaryta galimybė atlikti 5 lentelėje pateikiamus sandorius.

5 lentelė.

Perkėlimų, susijusių su pastatų politika, paskirtis

Punktas / Papunktis Perkelta suma Perkėlimo paskirtis Perkėlimas 2003 5 750 000 Pastato Nikosijoje, Vyronos (Byron) g. Nr. 30, įsigijimas siekiant kartu su Europos Komisija įsteigti Europos Sąjungos namus C5 2008 550 000 2007/04 300 000 2008 7 100 000 Mokestis už konsultacijas dėl Konrado Adenauerio pastato Liuksemburge priestato projekto C10 2003 63 125 000 WIC, SDM ir IPE3 pastatų Strasbūre įsigijimas C18 2001/03 10 000 000 Išankstiniai metinių išperkamosios nuomos mokesčių už šiuo metu Briuselyje statomus D4 ir D5 pastatus mokėjimai C19 31 523 602 Buvo skirta šiuo metu Briuselyje statomų D4 ir D5 pastatų statybos išlaidų daliai padengti C30 5 722 823 Kiti išankstiniai metinių išperkamosios nuomos mokesčių už šiuo metu Briuselyje statomus D4 ir D5 pastatus mokėjimai C31

Iš 124 071 425 eurų, perkeltų pastatų politikai remti, daugiau kaip 30 proc. (38 603 580 eurų) buvo perkelta iš laikinųjų asignavimų. Detalesnė informacija apie laikinųjų asignavimų panaudojimą pastatų politikos tikslams siekti pateikiama 6 lentelėje.

Visų perkėlimų, skirtų pastatų politikai finansuoti, suvestinė pateikiama 7 lentelėje. Pirmojo kaupiamojo perkėlimo C30 sumą sudarė 31 523 602 eurų, o antrojo C31 – dar 5 722 823 eurus. Abiejų perkėlimų lėšos buvo panaudotos išankstiniams mokėjimams už D4 ir D5 pastatus Briuselyje.

Pagrindiniai kaupiamųjų perkėlimų asignavimų šaltiniai ir pagrindinės priežastys, dėl kurių buvo galima atlikti šiuos perkėlimus, pateikiamos 8 lentelėje.

6 lentelė.

Laikinųjų asignavimų panaudojimas siekiant pastatų politikos tikslų

Iš punkto Į punktą Antraštinė dalis (į punktą) Asignavimai, perkelti į punktą iš laikinųjų asignavimų Kiti asignavimai, perkelti į punktą Pradiniai asignavimai Asignavimai po perkėlimo Perkėlimas 2009 2003 Nekilnojamojo turto įsigijimas 5 750 000 — — 5 750 000 C5 4 500 000 — 4 500 000 C18 104 skyrius 2003 Nekilnojamojo turto įsigijimas 15 500 000 — — 15 500 000 C18 2003, iš viso 25 750 000 43 125 000 — 68 875 000 2009 2008 Kitos su pastatais susijusios išlaidos 550 000 — 2 286 887 C5 3 900 000 — 3 900 000 C10 2008, iš viso 4 450 000 3 200 000 1 736 887 9 386 887 2007/04 Patalpų įrengimas. Informacijos biurai 300 000 — C5 2007/04, iš viso 300 000 — 2 000 000 2 300 000 100 skyrius 2001/03 Metiniai nuomos mokesčiai. Briuselis 7 203 580 — 7 203 580 C19 104 skyrius 2001/03 Metiniai nuomos mokesčiai. Briuselis 900 000 — 900 000 C30 2001/03, iš viso 8 103 580 39 142 845 1 136 000 48 382 425 Iš viso perkelta iš laikinųjų asignavimų 38 603 580





7 lentelė.

Visi asignavimai, perkelti siekiant pastatų politikos tikslų

Į punktą Antraštinė dalis Perkeltieji asignavimai Pradiniai asignavimai Asignavimai po perkėlimo Perkėlimas 2001/03 Metiniai nuomos mokesčiai. Briuselis 47 246 425 1 136 000 48 382 425 Kaupiamieji perkėlimai (C30 ir C31) ir C19 2003 Nekilnojamojo turto įsigijimas 68 875 000 — 68 875 000 C5, C18 2007/04 Patalpų įrengimas. Informacijos biurai 300 000 2 000 000 2 300 000 C5 2008 Kitos su pastatais susijusios išlaidos 7 650 000 1 736 887 9 386 887 C5, C10 Iš viso 124 071 425 4 872 887





8 lentelė.

Pagrindiniai kaupiamųjų perkėlimų C30 ir C31 šaltiniai

Šaltinio sritis Suma eurais % Pagrindinės priežastys Einamosios administracinės išlaidos 13 061 673 35 % Sutaupyta lėšų telekomunikacijų, IT ir pašto paslaugų srityse, mažiau išlaidų turėta leidžiant Oficialųjį leidinį; naujos lankytojams skirtos taisyklės pradėtos taikyti tik antroje metų pusėje Darbuotojai 8 141 800 22 % Įdarbinta mažiau darbuotojų, negu tikėtasi; naujųjų Tarnybos nuostatų poveikis Pastatai 6 883 000 18 % Nupirkus pastatus, sutaupyta 2,8 mln. eurų nuomos; grąžinti draudimo mokesčiai Laikinieji asignavimai 5 805 052 16 % Nenumatytoms išlaidoms ir informacijos politikai vykdyti skirtų laikinųjų asignavimų likutis Institucijos nariai 2 148 600 6 % Šiek tiek mažesnis, nei numatyta, narių dalyvavimas ir techninis lėšų perteklius Kita 1 206 300 3 % — Iš viso 37 246 425 100 %

1.6.3. Informavimo politika

Kaip parodyta 3 lentelėje, 3 600 000 eurų iš laikinųjų asignavimų, atlikus C13 ir C26 perkėlimus, buvo leista panaudoti siekiant informacijos politikos tikslų, kad būtų sudaryta galimybė įsigyti garso ir vaizdo įrangą, skirtą naujam garso ir vaizdo centrui D5 pastate, taip pat pradėti įgyvendinti internetinės televizijos prototipo projektą.

1.6.4. Kiti perkėlimai

9 lentelėje pateikiami kitų 2006 m. įvykdytų perkėlimų pagrindimai. Iš viso šių perkėlimų sumą sudarė 14 878 275 eurų asignavimai.

9 lentelė.

Kiti perkėlimai, atlikti ne iš pastatų arba informacijos politikai vykdyti skirtų laikinųjų asignavimų

Punktas / Papunktis Perkelta suma Paskirtis Perkėlimas 402 1 637 658 Suteikti Parlamentui galimybę atsižvelgti į tai, kad padaugėjo Europos masto politinių partijų, kurios 2006 m. kreipėsi dotacijų C1 442 41 300 Į vieną indėlį sujungti du indėlius, kuriuos praeityje sumokėjo Europos parlamentinė asociacija C3 101 skyrius 1 003 317 Tolesnės priemonės, susijusios su anksčiau atliktu C1/2006 perkėlimu C6 2102/07 400 000 Papildomos lėšos, kurių reikia siekiant įgyvendinti pirmąjį projekto STREAMLINE etapą C9 1402/01 6 200 000 Galimoms papildomoms išlaidoms, atsiradusioms dėl labiau, negu planuota, padidėjusios vertimo žodžiu apimties ir dėl komandiruočių išlaidų koregavimo, padengti C11 102 120 000 Išlaidos, susijusios su papildomais buvusių Parlamento narių prašymais skirti kadencijos pabaigoje gaunamas išmokas C12 1220 35 000 Pagal Tarnybos nuostatų 50 straipsnį (15) C14 2026/03 1 161 000 Papildomos išlaidos, atsiradusios dėl to, kad siekiant padidinti saugumą Briuselyje pletojamos apsaugos paslaugos C15 3200/08 107 000 Papildomos išlaidos, skirtos finansuoti kartu su Komisija rengiamiems institucijų konkursams dėl visų informacijos biurų saugumo poreikių patenkinimo C16 2102/03 108 000 Papildomos išlaidos, skirtos 10 bandomųjų sąveikiųjų daugiakalbių terminalų Briuselyje įrengimui finansuoti C17 1613 120 000 Papildomos išlaidos, atsiradusios dėl to, kad Tarybai priėmus naujas taisykles buvo padidintos pareigūnų komandiruočių išlaidos C20 3000/01 650 000 2024/03 600 000 Papildomos išlaidos, susijusios su Briuselio elektros energijos poreikiu, atsiradusios dėl to, kad naudojama daugiau elektros energijos, ir dėl to, kad labai pakilo kainos C21 1420/01 600 000 Papildomos išlaidos, atsiradusios dėl to, kad padaugėjo raštu verčiamų lapų kiekis ir padidėjo vertimo išlaidos C22 1420/02 1 100 000 2370/01 100 000 Papildomos išlaidos, susijusios su naujų biurų veiklos pradžia C23 3040 180 000 Gaiviųjų gėrimų pateikimo per šios institucijos oficialius ir darbo susirinkimus paslaugų išlaidos C25 105 150 000 Išlaidos, susijusios su Europos Parlamento narių kalbos kursais C27 1004/02 365 000 Papildomas išlaidos, atsiradusios dėl to, kad nariai įgalioti vykti į naujas komandiruotes C28 1032 200 000 Papildomos išlaidos, atsiradusios dėl to, kad mirė keli Parlamento nariai C29 Iš viso 14 878 275

1.7. Panaikinimas

Iš viso panaikinta 15 274 568 eurų asignavimų.

2. FINANSŲ VALDYMAS

Toliau 10 lentelėje pagal skyrius pateikiamas 2006 m. galutinių asignavimų panaudojimas, palyginti su 2005 finansiniais metais.

Po esminės peržiūros nuo 2006 m. pradėta taikyti nauja nomenklatūra. 10 lentelėje pagal 2006 m. nomenklatūrą pateikiami 2005 m. asignavimai.

10 lentelė.

Galutinių 2006 m. ir 2005 m. asignavimų pokyčiai

Skyrius Antraštinė dalis 2005 m. (eurais) 2006 m. (eurais) Pokytis eurais Pokytis proc. 10 Institucijos nariai 137 720 744 135 807 540 –1 913 204 –1 % 12 Pareigūnai ir laikinasis personalas 401 391 310 434 244 341 32 853 031 8 % 14 Kitas personalas ir išorės paslaugos 82 855 725 95 661 048 12 805 323 15 % 16 Kitos su institucijai dirbančiais asmenimis susijusios išlaidos 7 968 679 10 847 308 2 878 629 36 % I antraštinė dalis Institucijoje dirbantys asmenys 629 936 458 676 560 237 46 623 779 7 % 20 Pastatai ir susijusios sąnaudos 276 089 079 256 044 533 –20 044 546 –7 % 21 Duomenų apdorojimas, įranga ir baldai: pirkimas, nuoma ir priežiūra 88 916 473 101 593 057 12 676 584 14 % 23 Einamosios administracinės išlaidos 12 788 392 10 962 220 –1 826 172 –14 % II antraštinė dalis Pastatai, baldai, įranga ir kitos veiklos išlaidos 377 793 944 368 599 810 –9 194 134 –2 % 30 Susirinkimai ir konferencijos 23 111 200 26 882 835 3 771 635 16 % 32 Ekspertizė ir informacija. Įsigijimas, archyvavimas, gamyba ir platinimas 47 623 580 57 712 477 10 088 897 21 % III antraštinė dalis Institucijos bendros veiklos išlaidos 70 734 780 84 595 312 13 860 532 20 % 40 Atskiros kai kurių institucijų ir įstaigų išlaidos 54 770 000 57 934 341 3 164 341 6 % 42 Parlamento narių padėjėjų išlaidos 130 609 540 133 689 000 3 079 460 2 % 44 Susirinkimai ir kita esamų ir buvusių Parlamento narių veikla 180 000 221 300 41 300 23 % IV antraštinė dalis Specialios institucijos veiklos išlaidos 185 559 540 191 844 641 6 285 101 3 % X antraštinė dalis Kitos išlaidos — — — — Iš viso 1 264 024 722 1 321 600 000 57 575 278 5 %

1 paveikslėlyje parodoma, kaip galutiniai asignavimai buvo paskirstyti pagal skyrius.

Reikėtų atkreipti dėmesį į tai, kad pagal keturis skyrius atsiskaitoma už daugiau kaip 70 proc. galutinių asignavimų. Toliau išvardyti minėtieji skyriai: 12 skyrius „Pareigūnai ir laikinasis personalas“, 20 skyrius „Pastatai ir susijusios sąnaudos“, 10 skyrius „Institucijos nariai“ ir 42 skyrius „Parlamento narių padėjėjų išlaidos“.

Trys skyriai, sudarantys IV antraštinę dalį, būtent 40 skyrius „Atskiros kai kurių institucijų ir įstaigų išlaidos“, 42 skyrius „Parlamento narių padėjėjų išlaidos“ ir 44 skyrius „Susirinkimai ir kita esamų ir buvusių Parlamento narių veikla“, buvo sukurti 2006 m. kaip nomenklatūros keitimo rezultatas.

2.1.1. 10 skyrius „Institucijos nariai“

Pagal šį skyrių atsiskaitoma už 10 proc. 2006 m. biudžeto.

Penkiasdešimt tris procentus sudarė išlaidos pagal 1004 punktą „Kelionės ir pragyvenimo išlaidų, dalyvavimo susirinkimuose ir kitos su tuo susijusios išlaidos“, o 25 proc. sudarė išlaidos pagal 1006 punktą „Bendrųjų išlaidų apmokėjimas“.

Nuo 2005 m. iki 2006 m. išlaidų dydis pagal šį skyrių nelabai kito.

Iš viso pagal 1004 punktą pradiniai asignavimai sudarė 73 151 000 eurų, o galutiniai asignavimai – 72 016 000 eurų. Išlaidos pagal šį punktą apėmė Parlamento narių kelionės ir pragyvenimo išlaidas, dalyvavimo susirinkimuose ir kitas su tuo susijusias išlaidas, t. y. sesijų, komitetų ir jų delegacijų posėdžių, frakcijų posėdžių (papunktis 1004/1), parlamentinių delegacijų ir organų, numatytų AKR ir ES konvencijoje ir susitarime, pagal kurį įsteigiamas Europos ir Viduržemio jūros šalių forumas (papunktis 1004/02), posėdžių išlaidas.

2006 m. Parlamento nariai 12 655 kartus vyko į sesijas Strasbūre ir Briuselyje, 17 741 kartą vyko į komitetų posėdžius Briuselyje ir 5 400 kartų vyko į frakcijų posėdžius Briuselyje. Į kitas darbo vietas, kurios nėra įprastos Parlamento darbo vietos, vyko 1 038 kartus dalyvauti komitetų posėdžiuose ir 1 048 kartus dalyvauti frakcijų posėdžiuose. Be to, 1 020 kartų vyko į parlamentinių delegacijų posėdžius.

2.1.2. 12 skyrius. Pareigūnai ir laikinasis personalas

Pagal šį skyrių atsiskaitoma už 33 proc. 2006 m. biudžeto.

2006 m. pagal šį skyrių panaudota 8 proc. daugiau lėšų, negu 2005 m., kadangi buvo koreguojami atlyginimai, aukštinamos pareigos ir pareigybiniai laipsniai, keičiamos tam tikrų laikinųjų darbuotojų kategorijos ir kadangi biudžeto valdymo institucija priėmė personalo plano pakeitimų.

96 proc. pagal šį skyrių numatytų išlaidų yra susijusios su 1200 punktu „Pareigūnai ir laikinasis personalas: darbo užmokestis ir išmokos“. 2006 m. paskelbtos 505 darbo vietos; 413 pareigūnų ir laikinųjų darbuotojų įdarbinta administracijoje ir 33 darbuotojai – frakcijose. 2006 m. Parlamento sekretoriatas įdarbino maždaug 5 000 pareigūnų ir laikinųjų darbuotojų. 11 lentelėje pateikiamas darbuotojų pasiskirstymas pagal generalinius direktoratus (GD).

11 lentelė.

Darbuotojų pasiskirstymas pagal generalinius direktoratus (GD)

2007 m. sausio 1 d. duomenimis pagal Pareigūnų tarnybos nuostatus įdarbinti darbuotojai

GD Darbuotojai % Vertimo raštu ir leidybos GD 1 305 26 % Infrastruktūros ir vertimo žodžiu GD 807 16 % Vadovybės GD 617 12 % Informacijos GD 576 11 % Vidaus politikos GD 358 7 % Personalo GD 329 6 % Išorės politikos GD 153 3 % Finansų GD 144 3 % Teisės tarnyba 74 1 % Kita 730 14 % Iš viso 5 093 100 %

Iš viso pagal 1200 punktą pradiniai asignavimai sudarė 452 168 775 eurų, o galutiniai asignavimai – 418 825 076 eurų. Toliau pateikiamos sumažėjimo per metus priežastys.

Pirma, 2006 m. pabaigoje su ES plėtra susijęs įdarbinimas (Parlamento sekretoriate) iš 10 naujų ES valstybių narių sudarė 87 proc. Taigi galima teigti, kad sąmatose numatytoms pareigybėms taikomas 15 proc. sumažinimas iš esmės atitinka tikrąją padėtį. Vis dėlto kitų laisvų darbo vietų skaičius buvo kur kas didesnis nei numatyta (t. y. 10 proc. vietoje 7 proc., kurie buvo nustatyti kaip nuolatinė mažėjimo norma). Parlamento sekretoriate laisvų darbo vietų šiek tiek sumažėjo, bet frakcijose vis dar daug laisvų darbo vietų; tai paaiškinama sunkumais, su kuriais susiduriama įdarbinant darbuotojus iš naujųjų valstybių narių, ir griežtesne atrankos tvarka, kuri buvo nustatyta pagal naujus Pareigūnų tarnybos nuostatus. Metų pabaigoje laisvų darbo vietų skaičius frakcijose sudarė 3,5 proc. visų numatytų darbo vietų.

Antra, paaiškėjo naujųjų Pareigūnų tarnybos nuostatų poveikis. 2006 m. sąmatos buvo parengtos tuo metu, kai institucija turėjo labai nedaug patirties taikydama naujai priimtus Pareigūnų tarnybos nuostatus, kuriuose numatyta daug svarbių pokyčių, susijusių su papildomomis išmokomis ir teisėmis į šias išmokas (nemažai pokyčių susiję su išmokų mažinimu). Vėlesnė patirtis parodė, kad buvo nepakankamai įvertintas šių pokyčių poveikis, dėl kurio sumažėjo išlaidų; taigi faktinės išlaidos buvo mažesnės, nei numatyta.

Trečia, 2006 m. sąmatos buvo rengiamos remiantis senąja biudžeto nomenklatūra. Tam tikros nenumatytoms personalo išlaidomis padengti skirtos lėšos (maržos), kurios anksčiau buvo įrašomos į kiekvieną atskirą senosios nomenklatūros punktą, dabar visos kartu įrašytos į naują 1200 punktą. Tai pereinamasis reiškinys, nes naujoji struktūra turėtų suteikti galimybę sumažinti šias maržas.

2.1.3. 14 skyrius. Kitas personalas ir išorės paslaugos

Pagal šį skyrių atsiskaitoma už 7 proc. 2006 m. biudžeto.

2006 m. 15 proc. padidėjimas, palyginti su 2005 m., iš esmės atsirado dėl to, kad ruošiantis į ES priimti dar dvi valstybes nares nuolatos pagal sutartis buvo įdarbinami darbuotojai iš Bulgarijos ir Rumunijos.

Šiame skyriuje daugiausia lėšų išleista pagal du punktus, būtent pagal 1402 punktą „Konferencijų vertėjai“ (45 proc. pagal šį skyrių numatytų lėšų) ir pagal 1400 punktą „Kiti tarnautojai“ (29 proc. pagal šį skyrių numatytų lėšų).

Iš viso pagal 1402 punktą pradiniai asignavimai sudarė 29 590 000 eurų, o galutiniai asignavimai – 45 153 200 eurų. Jie, be kita ko, apima Parlamento samdomų pagalbinių konferencijų vertėjų žodžiu atlyginimus, socialinio draudimo įmokas, kelionių išlaidas ir pragyvenimo išlaidas, sinchroninių vertimų agentūrų, techninių darbuotojų ir administratorių, teikiančių paslaugas anksčiau minėtų posėdžių metu, išlaidas ir paslaugų, kurias Parlamentui teikia vertėjai žodžiu, dirbantys kitose institucijose pareigūnais ar laikinaisiais darbuotojais, bei su kalba susijusio institucijų bendradarbiavimo išlaidas.

2006 m. bendras posėdžių, kuriuose versta žodžiu, skaičius trijose darbo vietose buvo 4 180, o kitose vietose – 218. Tai sudaro 91 443 vertimo žodžiu darbo dienas, t. y. 7 proc. daugiau, negu 2005 m., įskaitant 45 723 vertimo žodžiu dienas, kurias dirbo išorės konferencijų vertėjai žodžiu (angl. ACI).

Pagal 1400 punktą visų pirma padengiamos pagal sutartis įdarbinamų darbuotojų ir sesijos laikotarpiu įdarbinamų pagalbinių darbuotojų išlaidos. Išlaidų struktūra kito, kadangi pagal kitų Europos Bendrijų tarnautojų įdarbinimo sąlygų 3b straipsnį įdarbinami darbuotojai pagal sutartis, taip pat nuo 2007 m. sausio 1 d. nebetaikoma ankstesnė pagalbinių darbuotojų įdarbinimo sesijos laikotarpiu tvarka. Be to, iš šio biudžeto finansuojamos 136 darbuotojų iš Rumunijos ir Bulgarijos ir kitų 136 darbuotojų įdarbinimo pagal kitų Europos Bendrijų tarnautojų įdarbinimo sąlygų 3a straipsnį išlaidos.

2.1.4. 16 skyrius. Kitos su institucijai dirbančiais asmenimis susijusios išlaidos

Pagal šį skyrių atsiskaitoma už 1 proc. 2006 m. biudžeto.

2006 m. išlaidų apimtis padidėjo 36 proc., palyginti su 2005 m., visų pirma dėl išlaidų, susijusių su ankstyvosios vaikystės centrais ir vaikų dienos centrais Briuselyje.

Keturiasdešimt penki procentai galutinių asignavimų pagal šį skyrių yra susiję su 1654 punktu „Ankstyvosios vaikystės centrai bei patvirtinti vaikų dienos centrai“, dar 28 proc. – su 1612 punktu „Tęstinis mokymas“ ir 10 proc. su 1613 punktu „Tęstinis mokymas: komandiruočių išlaidos“.

Iš viso pagal 1654 punktą pradiniai asignavimai sudarė 7 508 708 eurų, o galutiniai asignavimai – 4 543 708 eurų. Asignavimai pagal 1654/01 punktą „Ankstyvosios kūdikystės centrai ir patvirtinti vaikų dienos centrai: Parlamento Briuselyje esančio lopšelio ir šeimos kambario išorės valdymo ir kitos papildomos išlaidos“ nuolatos didėja dėl išlaidų, susijusių su naujuoju Wayenbergo vaikų lopšeliu Briuselyje.

Iš viso pagal 1612 punktą pradiniai asignavimai sudarė 2 640 000 eurų, o galutiniai asignavimai – 3 045 000 eurų. 2006 m. iš šių asignavimų padengta:

— tolesnio profesinio mokymo ir perkvalifikavimo kursų, įskaitant visoms institucijoms organizuojamus kalbų kursus, išlaidos; tinkamai pagrįstais atvejais dalis asignavimų buvo panaudota kursų institucijos viduje išlaidoms padengti. Kalbų kursus Briuselyje taip pat gali lankyti Briuselyje dirbantys Parlamento narių padėjėjai;

— išlaidos, susijusios su mokymo medžiagos įsigijimu arba gamyba ir su specialiais tyrimais, kuriuos, sudarydami ir įgyvendindami mokymo programas, turėjo atlikti specialistai;

— išlaidos, susijusios su profesinio mokymo kursais, siekiant gerinti neįgaliems žmonėms svarbių klausimų suvokimą, ir su mokymo priemonėmis, siekiant skatinti lygias galimybes ir konsultuoti karjeros klausimais, ypač atsižvelgiant į turimus įgūdžius;

— komandiruočių išlaidos.

Profesinio mokymo srityje 2006 m. 5 862 kartus surengti kalbų kursai, 2 720 kartų – IT kursai, 864 kartus surengti kursai, susiję su mokymu finansų srityje, ir 300 kartų – kursai, kuriuos organizavo Europos administravimo mokykla.

Iš viso pagal 1613 punktą pradiniai asignavimai sudarė 975 000 eurų, o galutiniai asignavimai – 1 095 000 eurų. Pagal šį punktą finansuojamos komandiruočių, į kurias vykstama dėl profesinio mokymo, išlaidos, kurios padidėjo dėl Tarybos reglamente (EB, Euratomas) Nr. 1066/2006 priimtos naujos dienpinigių normos (16).

Atsižvelgiant į didėjančią išorės biurų svarbą vykdant naująją informavimo politiką ir į tai, kad biudžeto valdymo institucija leido šiems biurams įdarbinti papildomų darbuotojų, buvo parengta minėtųjų darbuotojų mokymo programa, į kurią įtraukti laikotarpiai, kai šie darbuotojai būna Briuselyje ir susipažįsta su institucijos darbu. Be to, pagal persvarstytą mokymo politiką, kurią priėmė biuras, padidėjo bendras komandiruočių skaičius.

2.1.5. 20 skyrius. Pastatai ir susijusios sąnaudos

Pagal šį skyrių atsiskaitoma už 19 proc. 2006 m. biudžeto.

2006 m., sumažėjus išlaidų pagal 200 straipsnį „Pastatai“, palyginti su 2005 m. atsirado 7 proc. sumažėjimas.

27 proc. šio skyriaus lėšų išleista pagal 2003 punktą „Nekilnojamojo turto įsigijimas“, 19 proc. pagal 2001 punktą „Metiniai nuomos mokesčiai“, 14 proc. pagal 2000 punktą „Nuompinigiai“ ir 13 proc. pagal 2026 punktą „Apsauga ir pastatų stebėjimas“. Didžiąją likusių išlaidų dalį sudaro išlaidos, susijusios su valymu ir priežiūra (2022 punktas), patalpų įrengimu (2007 punktas) ir energijos naudojimu (2024 punktas).

Iš pradžių 2003 punkte buvo įrašytas tik simbolinis įrašas (p. m.), o galutiniai asignavimai sudarė 68 875 000 eurų. Iš šių asignavimų padengtos Winstono Churchillio (WIC), Salvadoro de Madariagos (SDM) ir IPE3 pastatų Strasbūre bei Parlamento išorės biuro Nikosijoje patalpų pirkimo išlaidos.

Iš viso pagal 2001 punktą pradiniai asignavimai sudarė 1 136 000 eurų, o galutiniai asignavimai – 48 382 425 eurų. Pagal šį punktą buvo užtikrinti finansiniai ištekliai, kurių reikia kasmečiams išankstiniams mokėjimams už D4 ir D5 pastatus Briuselyje atlikti.

Iš viso pagal 2000 punktą pradiniai asignavimai sudarė 39 426 776 eurų, o galutiniai asignavimai – 36 346 776 eurų. Strasbūre nupirkus WIC, SDM ir IPE3 pastatus, pagal šį punktą buvo sutaupyta lėšų, nes nereikėjo mokėti nuomos (2 255 000 eurų) už ketvirtą 2006 m. ketvirtį. Taip pat sutaupyta nuompinigių (500 000 eurų) įsigijus pastatų Kopenhagoje, Hagoje, Nikosijoje ir Valetoje. Vėliau nei planuota įsikūrus patalpose Varšuvoje, einamosios išlaidos (130 000 eurų) buvo mažesnės už numatytas, o panaudojus asignuotąsias pajamas buvo suteikta galimybė išmokėti 120 000 eurų iš 2006 m. asignavimų.

Iš viso pagal 2007 punktą pradiniai asignavimai sudarė 11 415 000 eurų, o galutiniai asignavimai – 19 295 000 eurų. Asignavimai buvo panaudoti darbams Briuselyje, įskaitant savitarnos valgyklos atnaujinimą, neįgaliųjų prieigos infrastruktūrą, ASP pastato vestibiulį ir nuolatinį ASP, D4 ir D5 pastatų sujungimą.

2.1.6. 21 skyrius. Duomenų apdorojimas, įranga ir baldai: pirkimas, nuoma ir priežiūra

Pagal šį skyrių atsiskaitoma už 8 proc. 2006 m. biudžeto.

2006 m. pagal šį skyrių panaudota 14 proc. daugiau lėšų negu 2005 m. dėl padidėjusių išlaidų pagal du straipsnius: 210 straipsnis „Įranga, veiklos sąnaudos ir paslaugos, susijusios su duomenų apdorojimu ir telekomunikacijomis“ ir 214 straipsnis „Techninė įranga ir instaliacijos“. Toliau pateikiamos pagrindinės didžiausių 2006 m. asignavimų pokyčių, palyginti su 2005 m., priežastys.

2100 punktas:

— naujų elektros laidų tiesimas pastatuose Briuselyje ir Strasbūre; elektros laidų tiesimas informacijos biuruose; telefono linijų įrengimas, kabelių pertiesimas ir vaizdo konferencijų infrastruktūros įrengimas Briuselyje; Kompiuterių centro pajėgumų padidinimas; el. pašto tobulinimas;

— geresnė biuro sistemų priežiūros išlaidų kontrolė;

— elektroninio balsavimo sistemos (ELVIS) projektas siekiant modernizuoti Parlamento darbą, t. y. informacinės sistemos, susijusios su Parlamento narių balsavimu, įrengimas; naujos vaizdo ir perdavimo paslaugos ir kt.; ruošimasis naudoti elektroninius parašus.

2102 punktas:

— Kompiuterių centro veiklos apimties išplėtimas; naujo dokumentų tvarkymo programinės įrangos paketo tvarkymas; paramos tiekėjams didinimas;

— metinis priežiūros išlaidų padidėjimas dėl to, kad ankstesniais metais buvo sukurtos papildomos taikomosios programos, kurios papildė programų, kurių priežiūra atliekama, rinkinį;

— mažesnis, nei numatyta, paramos taikomųjų programų kūrimui poreikis tuo atveju, kai naudojama atvirojo kodo programinė įranga, kadangi pradėta taikyti griežta techninė sistema ir pažangiausios vartotojų praktikos taisyklės.

39 proc. šio skyriaus išlaidų sudaro išlaidos pagal 2100 punktą „Įrangos ir programinės įrangos įsigijimas, aptarnavimas ir priežiūra bei kiti susiję darbai“, 30 proc. pagal punktą 2102 „Išorinė pagalba programinės įrangos sistemų veikimui, plėtrai ir priežiūrai“ ir 22 proc. pagal 214 straipsnį „Techninė įranga ir instaliacijos“.

Iš viso pagal 2100 punktą pradiniai asignavimai sudarė 38 090 062 eurų, o galutiniai asignavimai – 39 382 062 eurų. Šio asignavimo lėšos daugiausia buvo naudojamos institucijai skirtos įrangos ir programinės įrangos pirkimo, nuomos, aptarnavimo ir priežiūros bei susijusių darbų išlaidoms padengti. Ši įranga ir programinė įranga iš esmės susijusi su duomenų apdorojimo ir telekomunikacijų centro sistemomis, kompiuterių įrengimu skyriuose ir frakcijose bei su elektroninio balsavimo sistema.

Iš viso pagal 2102 punktą pradiniai asignavimai sudarė 29 099 829 eurų, o galutiniai asignavimai – 30 607 829 eurų. Iš šių asignavimų buvo daugiausia dengiamos paslaugų biurų ir duomenų apdorojimo konsultantų teikiamos išorės pagalbos išlaidos, susijusios su duomenų apdorojimo centro ir tinklo veikla, programų kūrimu ir priežiūra, pagalba vartotojams, įskaitant pagalbą Parlamento nariams ir frakcijoms, tyrimų atlikimu ir techninių dokumentų rengimu bei duomenų įvedimu.

Iš viso pagal 2140 punktą pradiniai asignavimai sudarė 21 567 116 eurų, o galutiniai asignavimai – 22 314 166 eurų. Iš šio asignavimo, be kita ko, padengtos techninės įrangos ir įrenginių, susijusių su D5 pastato garso ir vaizdo sektoriaus įranga, įsigijimo, nuomos, priežiūros ir taisymo išlaidos.

2.1.7. 23 skyrius. Einamosios administravimo išlaidos

Pagal šį skyrių atsiskaitoma už 1 proc. 2006 m. biudžeto.

2006 m. pagal šį skyrių išlaidų buvo 14 proc. mažiau, palyginti su 2005 m., visų pirma dėl to, kad sumažėjo išlaidų pagal 230 straipsnį „Raštinės reikmenys, biuro baldai, kiti įvairūs reikmenys“ ir pagal 236 straipsnį „Korespondencijos pristatymo mokesčiai ir pašto rinkliavos“.

Šešiasdešimt du procentus išlaidų pagal šį skyrių sudarė išlaidos pagal 235 punktą „Telekomunikacijos“ ir 19 proc. – pagal punktą 230 „Raštinės reikmenys, biuro baldai, kiti įvairūs reikmenys“.

Pagal 235 straipsnį pradiniai asignavimai sudarė 8 275 000 eurų, o galutiniai asignavimai – 6 850 000 eurų. Asignavimai pagal 235 straipsnį, be kita ko, buvo naudojami perėjimui prie 10 Gbit/s EPINET HD tinklo, interneto ryšio pralaidumo didinimui ir frakcijų telefono ryšio naudojimui finansuoti. Buvo tariamasi už nuolatinį mokestį didinti interneto ir informacijos biurų ryšio dažnių juostą ir nebesinaudoti nuotolinės prieigos paslaugomis.

Pagal 230 straipsnį numatyti pradiniai asignavimai sudarė 3 132 220 eurų, o galutiniai asignavimai – 1 891 220 eurų.

2.1.8. 30 skyrius. Susirinkimai ir konferencijos

Pagal šį skyrių atsiskaitoma už 2 proc. 2006 m. biudžeto.

Šis 21 proc. padidėjimas 2006 m., palyginti su 2005 m., atsirado dėl išlaidų pagal 300 straipsnį „Personalo komandiruočių išlaidos“ ir pagal 304 straipsnį „Įvairios susirinkimų išlaidos“ padidėjimo. Pokytis pagal 304 straipsnį atsirado iš dalies dėl to, kad, kaip nomenklatūros keitimo rezultatas, buvo sukurti nauji papunkčiai. 2005 m. šios išlaidos buvo padengiamos pagal 1004 punktą „Kelionės ir pragyvenimo išlaidų, dalyvavimo susirinkimuose ir kitos su tuo susijusios išlaidos“.

Septyniasdešimt aštuonis procentus pagal šį skyrių numatytų asignavimų ketinama panaudoti visų pirma išlaidoms pagal 300 straipsnį „Personalo komandiruočių išlaidos“.

Pagal 300 straipsnį numatyti pradiniai asignavimai sudarė 20 867 935 eurų, o galutiniai asignavimai – 21 067 935 eurų. Iš šio asignavimo padengtos išlaidos, susijusios su transportu, komandiruočių dienpinigių išmokomis ir papildomomis arba išskirtinėmis išlaidomis, kurių atsiranda komandiruočių metu, įskaitant išlaidas, susijusias su bilietais ir išankstiniais užsakymais.

2006 m. į komandiruotes vykta 27 824 kartų, jos truko 87 973 dienas. Dažniausiai buvo vykstama į vieną iš trijų Parlamento darbo vietų (į Briuselį – 5 278 komandiruotės, į Strasbūrą – 19 932 komandiruotės ir į Liuksemburgą – 2 134 komandiruotės).

2.1.9. 32 skyrius. Ekspertizė ir informacija: įsigijimas, archyvavimas, gamyba ir platinimas

Pagal šį skyrių atsiskaitoma už 4 proc. 2006 m. biudžeto.

2006 m. išlaidų pagal šį skyrių padidėjimas 21 proc., palyginti su 2005 m., atsirado dėl to, kad padidėjo išlaidų pagal 324 skyrių „Gamyba ir platinimas“.

Trisdešimt šeši procentai asignavimų pagal šį skyrių susiję su 3244 punktu „Lankytojų grupių priėmimo organizavimas, programa Euroscola ir nuomonės skleidėjų iš trečiųjų šalių kvietimas“, dar 17 proc. – su 3242 punktu „Dalyvavimo viešuose renginiuose ir jų leidinių bei informacijos išlaidos“ ir 15 proc. – su 3248 punktu „Garso ir vaizdo informacijos išlaidos“.

Iš viso pagal 3244 punktą pradiniai asignavimai sudarė 23 920 000 eurų, o galutiniai asignavimai – 20 854 382 eurų. Per 2006 m. Europos Parlamento patalpose Briuselyje, Strasbūre ir Liuksemburge viešėjo maždaug 170 000 lankytojų.

Iš viso pagal 3242 punktą pradiniai asignavimai sudarė 9 870 000 eurų, o galutiniai asignavimai – 9 830 032 eurų. Iš šių asignavimų visų pirma buvo dengiamos leidybos išlaidos, įskaitant elektroninę leidybą, informacinės veiklos išlaidas ir dalyvavimo Europos Sąjungos valstybių narių ir narystės siekiančių šalių viešuosiuose renginiuose, prekybos mugėse bei parodose išlaidas.

Turint mintyje renginių organizavimą pasakytina, kad jų buvo daug, įskaitant Europos dieną, skirtą terorizmo aukoms atminti (dalyvavo 600 jaunuolių ir renginys sulaukė plataus atgarsio Ispanijoje, Prancūzijoje ir JK); protestuoti prieš priešpėstines minas skirtas Juaneso koncertas, kuriame lankėsi 1 300 žiūrovų ir kuris plačiai nušviestas žiniasklaidoje; ir didžiulį susidomėjimą sukėlusi Ispanijos ir Portugalijos įstojimo į ES 20-osioms metinėms paminėti skirta paroda, kurią atidarė Pirmininkai J. Borrellis ir J. M. Barroso kartu su minėtųjų valstybių ministrais pirmininkais J. L. R. Zapatero ir J. Socrates.

Kalbant apie leidinius pasakytina, kad buvo išleista daugiau kaip milijonas egzempliorių, įskaitant naujus Europos Parlamento brošiūros leidimus bei Troubled Waters animaciją. Be to, siekiant populiarinti naująją tinklavietę buvo išleisti lipdukai, informaciniai lapeliai, plakatai ir ant stalo dedami kilimėliai.

Iš viso pagal 3248 punktą pradiniai asignavimai sudarė 8 650 000 eurų, o galutiniai asignavimai – 8 501 000 eurų. Iš jų, be kita ko, buvo dengiamos išlaidos, susijusios su internetinės televizijos projektu.

2006 m. visi plenariniai posėdžiai, pasitelkus tiesioginio perdavimo priemones, buvo transliuojami internetu; be to, internetu buvo transliuojami dar 24 susitikimai ir renginiai.

2.1.10. 40 skyrius. Atskiros kai kurių institucijų ir įstaigų išlaidos

Pagal šį skyrių atsiskaitoma už 4 proc. 2006 m. biudžeto.

2006 m. išlaidų pagal šį skyrių padidėjimas 6 proc., palyginti su 2005 m., atsirado dėl padidėjimo pagal 400 straipsnį „Einamosios administracinės išlaidos, susijusios su politine ir informacine frakcijų bei nepriklausomų narių veikla“.

Aštuoniasdešimt keturi šio asignavimo procentai yra susiję su 400 straipsniu „Einamosios administracinės išlaidos, susijusios su politine ir informacine frakcijų bei nepriklausomų narių veikla“. Iš viso pagal šį punktą numatyti pradiniai asignavimai sudarė 49 622 000 eurų, o galutiniai asignavimai – 48 706 000 eurų.

2.1.11. 42 skyrius. Parlamento narių padėjėjų išlaidos

Pagal šį skyrių atsiskaitoma už 10 proc. 2006 m. biudžeto.

Pagal 422 straipsnį „Pagalba Parlamento nariams“ atsiskaitoma už 99,7 proc. šio skyriaus asignavimų. Pagal 422 straipsnį numatyti pradiniai asignavimai sudarė 136 289 000 eurų, o galutiniai asignavimai – 133 689 000 eurų.

Nuo 2005 m. iki 2006 m. išlaidų apimtis pagal šį skyrių nelabai kito.

2.1.12. 44 skyrius. Susirinkimai ir kita esamų ir buvusių Parlamento narių veikla

Pagal šį skyrių atsiskaitoma už 0,02 proc. biudžeto.

2006 m. išlaidų pagal šį skyrių padidėjimas 23 proc., palyginti su 2005 m., atsirado dėl padidėjimo pagal 442 straipsnį „Europos parlamentinės asociacijos susitikimų ir kitos veiklos finansavimo išlaidos“. Išlaidos pagal 442 straipsnį sudarė 55 proc. pagal šį skyrių numatytų išlaidų. Pradiniai asignavimai sudarė 80 000 eurų, o galutiniai asignavimai – 121 300 eurų.

3. TIKSLAI IR PASIEKTI REZULTATAI

Šioje ataskaitos dalyje glaustai apibūdinami Parlamento sekretoriato 2006 m. tikslai ir priemonės, kurių imtasi jiems pasiekti. Tikslai ir priemonės išsamiau aptariami metinėse įgaliotųjų leidimus duodančių pareigūnų veiklos ataskaitose.

3.1. Komunikacijos politika

Šis tikslas apėmė veiksmus, kuriais siekiama, kad Parlamentas taptų svarbiausiu diskusijose dėl Europos ateities, taip pat tolesnę daugiakalbystės plėtrą ir pažangą įgyvendinant pagrindinius komunikacijų projektus (internetinė televizija, internetas ir lankytojų centras).

Vykstant diskusijoms dėl Europos ateities, informacijos biurai atitinkamose valstybėse narėse organizavo Piliečių forumus. Juos rengiant buvo siekiama piliečius įtraukti į aibę diskusijų, suteikti galimybę jose dalyvauti kiek įmanoma platesniam Europos piliečių ratui, išklausyti jų nuomonę ir rūpesčius ir suteikti galimybę išsakyti savo nuomonę dėl Europos ateities. Šio metodo esmė – aptarti klausimus, kurie itin svarbūs regionui ar šaliai. Šia veikla siekiama kiek įmanoma plačiau įtraukti visuomenę, Europos Parlamento narius, vietos politikus, valstybių narių parlamentų narius, pilietinės visuomenės grupes ir žiniasklaidą. Diskusijos vyko šiais klausimais: Europos Sąjungos plėtra, globalizacija ir Europos socialinis modelis, socialinės srities ir ekonomikos politika, pramonės pertvarka ir jos poveikis, jūrininkystės klausimai, žmonių lūkesčiai, susiję su Europa, ir didėjantis Europos Parlamento vaidmens suvokimas, ES narystė regioniniu aspektu, darbo rinkos politika, kova su tarptautiniu nusikalstamumu, ES biudžetas, regionų politika, BŽŪP, lygybė ir švietimas.

Remiant daugiakalbystę, Parlamento tinklavietė Europarl sukurta 22 oficialiosiomis ES kalbomis. 2006 m. visi plenariniai posėdžiai buvo transliuojami visomis ES kalbomis internetu, naudojant tiesioginio perdavimo priemones. Kiti svarbūs susitikimai ir renginiai taip pat buvo transliuojami internete.

Intensyviai buvo vykdomi darbai įgyvendinant pagrindinius komunikacijų projektus, t. y. EP internetinės televizijos kanalas, Lankytojų centras bei garso ir vaizdo įrangos naujajame D5 pastate įrengimas. Visoms užduotims atlikti reikėjo sudėtingo ir detalaus planavimo ir programavimo, įskaitant ilgos konkurso procedūros paskelbimą ir išsamių sprendimų priėmimo eigos ataskaitų rengimą.

3.2. Plėtra

Šis tikslas apėmė visų pirma darbuotojų, ypač lingvistų, iš naujųjų valstybių narių įdarbinimo pabaigą ir pasiruošimą sėkmingai integruoti Bulgariją ir Rumuniją.

Turint mintyje pareigūnų ir laikinųjų darbuotojų įdarbinimą į darbo vietas, kurios numatytos 10 naujųjų ES valstybių narių, nuo 2003 m. buvo sukurta 1 000 naujų darbo vietų, iš kurių 87 proc. vietų buvo užimtos iki 2006 m. pabaigos (17). Kalbant apie dviejų naujų šalių įstojimą į ES pasakytina, kad buvo užpildytos visos 2006 m. sukurtos 113 darbo vietų. Paaiškėjo, kad įmanoma įdarbinti reikalingus darbuotojus, kurių skubiai prireikė dėl to, kad 2006 m. Europos Parlamento posėdžiuose dalyvavo 53 Bulgarijos ir Rumunijos stebėtojai.

Kalbant apie vertimus žodžiu pasakytina, kad 2006 m. Europos Sąjungos vertimų paslaugos per posėdžius buvo patenkinamos ir reikiamos apimties. Vertimų užsakymai buvo patenkinti frakcijų posėdžiams skirtomis savaitėmis, tačiau vis dar nevisiškai patenkinti komitetų ir delegacijų posėdžių savaitėmis. Būtinai reikėjo nustatyti prioritetus siekiant paskirstyti išteklius, kadangi vis dar trūksta vertėjų žodžiu, ypač latvių, slovakų ir slovėnų kalbų vertėjų. Paaiškėjo, kad nelengva surasti patyrusių maltiečių kalbos vertėjų žodžiu. Paprastai per plenarinius posėdžius versdavo laisvai samdomi vertėjai žodžiu, tačiau jie negalėjo atlikti visų vertimo žodžiu į šią kalbą užsakymų.

Turint mintyje vertimą raštu, užpildyta maždaug 80 proc. dešimčiai naujųjų ES valstybių narių skirtų darbo vietų. Galima laikyti, kad pereinant prie 20-ies kalbų režimo sėkmingai pavyko įveikti sunkumus. Šiuo metu išspręstas vertimo raštu į visas kalbas, į kurias pradėta versti į ES įstojus 10 naujų valstybių narių, klausimas, išskyrus į maltiečių kalbą. Plenarinių posėdžių ir komitetų dokumentų vertimai raštu į maltiečių kalbą dažniausiai parengiami laiku. Tikimasi, kad maltiečių vertėjų raštu įdarbinimo padėtis pradės gerėti nuo 2007 m. pavasario pabaigos. Rumunų ir bulgarų vertimo raštu skyriuose 60 proc. (Rumunija) ir 50 proc. (Bulgarija) darbuotojų, kurių reikia vertimo paslaugoms teikti, įdarbinti pagal sutartis. Be to, ES institucijų vertimo žodžiu tarnybos naudojasi akredituotų šių dviejų kalbų vertėjų iš to paties sąrašo paslaugomis.

Sprendžiant klausimus, susijusius su pastatais, pagal numatytą planą vyksta patalpų, posėdžių salių ir biurų naujiems Parlamento nariams ir jų padėjėjams perplanavimo darbai Strasbūre ir Briuselyje. Įsigijus pastatą Nikosijoje, atsirado galimybė įsteigti Europos Sąjungos namus. Bukarešte ir Sofijoje atidaryti nedideli laikinieji pagalbiniai biurai, kurių nuomos sutartys pasirašytos 2005 m.

3.3. Geresnė ES teisėkūra

Šis tikslas apėmė reformos „Siekti geresnių rezultatų“ užbaigimą, poveikio įvertinimo tyrimo užsakymą ir paramą siekiant supaprastinti teisės aktus.

Reforma „Pagerinti rezultatus“, pradėta vykdyti 2003 m., yra viena iš Parlamento skyrių administravimo pertvarkos dalių, kuria siekiama ambicingiausių tikslų. Ji apėmė paramos Parlamento komitetams struktūros pertvarkymą (dviejų generalinių direktoratų įkūrimas, veiklos krypčių skyrių įkūrimas; galimybė panaudoti ekspertų paslaugoms apmokėti skirtą biudžetą ir projektų grupės), Raštų pateikimo tarnybos, atsakingos už dokumentų patikrinimą, įkūrimas ir bibliotekos išplėtimas.

Paramai Parlamento darbe teikti sukurta paramos struktūra 2006 m. pabaigoje suteikė Parlamentui galimybę imtis spręsti uždavinius, kurių atsirado dėl padidėjusių jo galių ir atsakomybės. Atsižvelgiant į daug pakeitimų, galima laikyti, kad projektas „Pagerinti rezultatus“ baigtas.

3.4. Geresnis finansų valdymas

Šis tikslas apėmė daugiau mokymų, skirtų finansų srities pareigūnams, veiksmų planų, susijusių su savo veiklos vertinimu ir vidaus audito veikla, įgyvendinimą, galimų finansų reglamentavimo patobulinimų nustatymą ir ruošimąsi 2009 m. pradėti taikyti Europos Parlamento narių statutą.

Turint mintyje finansų srities pareigūnų mokymą pasakytina, kad 2006 m. parengti susijusių sričių mokymo moduliai ir teminiai moduliai. Susijusių sričių mokymo moduliai apėmė įžanginius mokymo kursus ir kursus apie pagrindinius principus, o teminiai moduliai buvo susiję, pvz., su biudžeto procedūra, viešaisiais pirkimais, vidaus kontrole ir pačių atliekamu vertinimu, biudžeto įgyvendinimo aktais ir PVM tvarka. Be to, buvo surengtas specialus darbo su finansų srities programine įranga mokymas.

Generalinio sekretoriaus, kuris yra pagrindinis įgaliotasis leidimus duodantis pareigūnas, priimtas veiklos planas kasmet atnaujinamas atsižvelgiant į įgaliotųjų leidimus duodančių pareigūnų metines ataskaitas ir vidaus audito ataskaitas. Pagal šiuos veiklos planus numatomi prioritetai, į kuriuos atsižvelgiant nustatomas kalendorinis įgyvendinimo planas trumpuoju, vidutinės trukmės ir ilguoju laikotarpiu). Nuo tada, kai pradėtas įgyvendinti pirmasis svarbiausias 2003 m. veiksmų planas, didžiausi laimėjimai buvo:

— įsteigti centralizuoti finansų srities padaliniai, pavaldūs kompetentingam įgaliotajam leidimus duodančiam pareigūnui;

— užimtos laisvos darbo vietos, kurios susijusios su darbu finansų srityje;

— finansų srities darbuotojų išmanymo gilinimas, ypač organizuojant daug su finansais susijusių mokymų;

— parengtos ir stiprinamos patikros sistemos;

— nustatytos opių aspektų turinčios pareigos;

— tikrinami taisyklėse ir reglamentuose nurodyti mokėjimo laikotarpiai;

— leidimus duodančio pareigūno galių valdymas, kaip tam tikra funkcija, įtrauktas į FINORD (18);

— sukurtas centrinis sudarytų sutarčių ir skirtų dotacijų registras.

Turint mintyje Finansinį reglamentą, Komisija turi būti informuojama apie Parlamento poreikius, kad į juos būtų galima atsižvelgti peržiūrint Finansinį reglamentą ir Įgyvendinimo taisykles. Parlamento biudžeto įgyvendinimo vidaus taisyklėse bus atsižvelgta į vėlesnių dokumentų pataisymus, kurie buvo priimti 2006 m. gruodžio 13 d., 2005 m. liepos 20 d. ir 2006 m. rugpjūčio 2 d., ir į Įgyvendinimo taisyklių pataisymus, kuriuos Komisija turi priimti 2007 m.

Parlamento narių statuto klausimu biuras sudarė darbo grupę ir įgaliojo ją pateikti politikos gaires siekiant pasirengti, kad Statutas įsigaliotų 2009 m. Darbo grupė išnagrinėjo didžiąją dalį kilusių klausimų ir tikisi iki 2007 m. pabaigos atlikti jai pavestas užduotis.

(1) Kaip pataisyta teikiant 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 25, 2003 1 30, p. 43), iš dalies pataisyto 2006 m. gruodžio 13 d. Tarybos reglamentu (EB, Euratomas) Nr. 1995/2006 (OL L 390, 2006 12 30, p. 1), klaidų atitaisymą.

(2) Kaip pataisyta Komisijos 2006 m. rugpjūčio 7 d. reglamente (EB, Euratomas) Nr. 1248/2006, kuriuo iš dalies keičiamas Reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles. OL L 227, 2006 8 19, p. 3

(3) PE 349.540/BUR/ANN/DEF.

(4) Europos Parlamento, Tarybos ir Komisijos 1999 m. gegužės 6 d. tarpinstitucinis susitarimas dėl biudžetinės drausmės ir biudžeto sudarymo procedūros tobulinimo (1999/C 172/01).

(5) Finansinio reglamento 9 straipsnio 1 dalis ir 9 straipsnio 4 dalis;

(6) Finansinio reglamento 9 straipsnio 1 dalis ir 2 dalies a punktas ir 9 straipsnio 5 dalis.

(7) Biužeto valdymo institucijos sprendimas.

(8) Biudžeto valdymo institucijos sprendimas dėl perkėlimų, kuriems numatytos tam tikros nuostatos.

(9) Institucijos sprendimas dėl perkėlimų iš vienos antraštinės dalies į kitą (finansiniais metais nustatyta riba – 10 proc.), iš vieno skyriaus į kitą ir iš vieno straipsnio į kitą, priimamas po to, kai gaunamas biudžeto valdymo institucijos pranešimas.

(10) Institucijos priimamas sprendimas dėl perkėlimo to paties straipsnio viduje.

(*) Santrumpa FR reiškia „Finansinis reglamentas“

(11) Šioje lentelėje pateikiama asignavimų, numatytų pagal 100 ir 104 skyrius, išskyrus su pastatų politika susijusius asignavimus, panaudojimo suvestinė.

(12) Tik asignavimų, perkeltų į punktą iš laikinųjų asignavimų, perkėlimas.

(13) 2007/03 punktas, C24 perkėlimas.

(14) 3248/03 punktas, C13 perkėlimas.

(15) Reglamentas Nr. 31 (EEB), Nr. 11 (EAEB), nustatantis Europos ekonominės bendrijos ir Europos atominės energijos bendrijos pareigūnų tarnybos nuostatus ir kitų Europos Bendrijų tarnautojų įdarbinimo sąlygas (OL P 45, 1962 6 14, p. 1385), paskutinį kartą iš dalies pakeistas 2004 m. gruodžio 20 d. Tarybos reglamentu (EB, Euratomas) Nr. 31/2004 (OL L 8, 2005 1 12, p. 1) ir paskutinį kartą iš dalies pataisytas teikiant 2005 m. vasario 24 d. klaidų atitaisymą (OL L 51, 2005 2 24, p. 28) (reglamentu (EB, Euratomas) Nr. 723/2004).

(16) OL L 194, 2006 7 14.

(17) 2006 m. lapkričio 30 d. duomenys; šie skaičiai apima iki 2006 m. pabaigos patvirtintas įdarbinimo procedūras.

(18) Europos Parlamento programinė įranga, susijusi su finansais.